## KISKŐRÖS VÁROS POLGÁRMESTERE

## ELŐTERJESZTÉS

(a Képviselő-testület 2023. június 21 –i ülésére)

**TÁRGY: HÁZIORVOSI, FOGORVOSI FELADATOK TERÜLETI ELLÁTÁSI KÖTELEZETTSÉGGEL TÖRTÉNŐ BIZTOSÍTÁSÁRA KÖTÖTT FELADAT-ELLÁTÁSI SZERZŐDÉSEK FELÜLVIZSGÁLATA, MÓDOSÍTÁSA**

Az egészségügyi alapellátásról szóló 2015. évi CXXIII. törvény 5.§ (1) bekezdése alapján a települési önkormányzat az egészségügyi alapellátás körében gondoskodik a háziorvosi, házi gyermekorvosi ellátásról és a fogorvosi alapellátásról.

Kiskőrös Város Önkormányzata a praxisjoggal rendelkező háziorvosokkal, fogorvosokkal feladat-ellátási szerződést kötött az egészségügyi ellátás területi ellátási kötelezettséggel történő biztosítására.

Az egészségügyi alapellátásról szóló 2015.évi CXXIII. törvény 6. §-a úgy módosult, hogy az Országos Kórházi Főigazgatóság, mint praxiskezelő alakítja ki a települési önkormányzatok bevonásával az egészségügyi alapellátások körzeteit. Körzetmódosítás miatt bekövetkezett, a háziorvost ért kár esetén az önálló orvosi tevékenységről szóló 2000. évi II. törvény (a továbbiakban: Ötv.) 2/B.§ (5) bekezdése szerint az adott körzet megállapításáért felelős szerv tartozik kártalanítási kötelezettséggel. A kártalanítási kötelezettség korábban a települési önkormányzatokat terhelte. Az önkormányzatot terhelő, körzetmódosítás miatt bekövetkezett kártalanítási kötelezettség valamennyi háziorvosi, fogorvosi feladat-ellátási szerződésben rögzítésre került, ezért szükséges a szerződések módosítása.

Az Ötv. 2/B. § (1) bekezdése szerint a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződés kötelezően tartalmazza legalább az alábbi tartalmi elemeket:

*a)* a felek megnevezése, a személyes ellátásra kötelezett orvos megnevezésével,

*b)* a praxisjoggal érintett körzet meghatározása,

*c)* a felek kötelezettségeinek meghatározása, ideértve a települési önkormányzatnak a fenntartáshoz történő hozzájárulására vonatkozó szabályokat,

*d)* a rendelési idő meghatározása, azzal, hogy az adott településen működő, praxisjoggal rendelkező háziorvosok kötelesek rendelési idejüket összehangoltan kialakítani,

*e)* az ügyeletben történő részvételre vonatkozó rendelkezések,

*f)* a helyettesítésre vonatkozó rendelkezések,

*g)* az ellátás nyújtásában részt vevő egészségügyi szakdolgozókra vonatkozó rendelkezések,

*h)* a szerződés időtartama,

*i)* a felmondásra vonatkozó rendelkezések,

*j)* a kártérítésre, kártalanításra vonatkozó rendelkezések.

Az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm. rendelet (a továbbiakban: Kormányrendelet) 4. § (7) bekezdése alapján a feladat-ellátási szerződést a Kormányrendelet 1. melléklet szerinti formanyomtatvány alapján kell megkötni. A Kormányrendelet 18. §-a szerint az egyes egészségügyi és egészségbiztosítási tárgyú kormányrendeletek módosításáról szóló 413/2015. (XII. 23.) Korm. rendelet (a továbbiakban: Mód.r.) hatálybalépésekor fennálló feladat-ellátási szerződés tekintetében a Mód.r.-rel megállapított 4. § (7) bekezdésében és 1. mellékletben foglaltakat első ízben a feladat-ellátási szerződésnek a Mód.r. hatálybalépését követő első módosításakor kell alkalmazni.

A fenti jogszabályokra tekintettel felülvizsgálatra kerültek a háziorvosi, házi gyermekorvosi ellátásra és a fogorvosi alapellátásra kötött feladat-ellátási szerződések.

A Bács-Kiskun Vármegyei Kormányhivatal Kalocsai Járási Hivatala Népegészségügyi Osztály a BK-04/NEO/01331-2/2023. számú határozatával hivatalból módosította a MIDODENT Szolgáltató és Kereskedelmi Kft. működési engedélyét a fogászati ellátás heti óraszámának változása miatt, ami érinti a rendelési időt. Megváltozott dr. Radvánszki Éva háziorvos és dr. Tüske László háziorvos rendelési ideje is, ezért módosítani kell ’D és R’ Háziorvosi és Szolgáltató Betéti Társaság és a „Dr. Tüske és Társa” Egészségügyi, Szolgáltató Betéti Társaság és az Önkormányzat között létrejött feladat-ellátási szerződés erre vonatkozó rendelkezéseit is.

A Mód.r. hatálybalépését követően most kerül első ízben módosításra. dr. Gyetvai Csaba egyéni vállalkozó háziorvossal, a ’D és R’ Háziorvosi és Szolgáltató Betéti Társasággal, a „Dr. Tüske és Társa” Egészségügyi, Szolgáltató Betéti Társasággal, a Dr. Dulai és Társai Egészségügyi Szolgáltató Korlátolt Felelősségű Társasággal, valamint a Midodent Szolgáltató és Kereskedelmi Kft-vel kötött feladat-ellátási szerződés, ezért a Kormányrendelet 1. melléklete szerinti formában kell a feladat-ellátási szerződéseket megkötni.

Az Országos Kórházi Főigazgatóság Alapellátásfejlesztési Igazgatóság Praxiskoordinációs és Nyilvántartási Főosztály (1135 Budapest, Jász utca 84-88.) azt a szakmai javaslatot tette, hogy

 a feladat-ellátási szerződésben elegendő általánosan megfogalmazni az egészségügyi szakdolgozókra vonatkozó rendelkezéseket, de a feladat-ellátási szerződés egyik mellékletében kerüljön rögzítésre az egészségügyi szakdolgozó neve és alapnyilvántartási száma.

A fentiek alapján a háziorvosokkal, fogorvosokkal kötött feladat-ellátási szerződéseket szükséges az Ötv. 2/B.§ (1) bekezdése szerint módosítani, a módosításokkal egységes szerkezetbe foglalni, ezért javaslom a Képviselő-testületnek a határozat-tervezet elfogadását.

**Kiskőrös, 2023. június 13.**

 **Domonyi László s.k.,**

 **polgármester**

**HATÁROZAT-TERVEZET**

A Képviselő-testület

1. egyetért azzal, hogy Kiskőrös Város Önkormányzata és dr. Gyetvai Csaba József egyéni vállalkozó, háziorvos (egyéni vállalkozói nyilvántartási száma: 6039908, egészségügyi tevékenység során használt név: dr. Gyetvai Csaba, működési nyilvántartási száma: 30631, székhelye: 6200 Kiskőrös, Petőfi Sándor utca 14.) Kiskőrös város 1. számú felnőtt háziorvosi körzet területi ellátási kötelezettséggel történő működtetésére a határozat 1. melléklete szerint feladat-ellátási szerződést köt.
2. egyetért azzal, hogy Kiskőrös Város Önkormányzata és a ’D és R’ Háziorvosi és Szolgáltató Betéti Társaság (székhelye: 6200 Kiskőrös, Radnóti Miklós utca 5. cégjegyzékszám: 03 06 106373) Kiskőrös város 3. számú felnőtt háziorvosi körzet területi ellátási kötelezettséggel történő működtetésére a határozat 2. melléklete szerint feladat-ellátási szerződést köt.
3. egyetért azzal, hogy Kiskőrös Város Önkormányzata és a „Dr. Tüske és Társa” Egészségügyi, Szolgáltató Betéti Társaság (székhelye: 6200 Kiskőrös, Vattay János utca 14. cégjegyzékszám: 03 06 106710) Kiskőrös város 4. számú felnőtt háziorvosi körzet területi ellátási kötelezettséggel történő működtetésére a határozat 3. melléklete szerint feladat-ellátási szerződést köt.
4. egyetért azzal, hogy Kiskőrös Város Önkormányzata és a Dr. Dulai és Társai Egészségügyi Szolgáltató Korlátolt Felelősségű Társaság (székhelye: 6200 Kiskőrös, Dr.Staud Lajos utca 27. cégjegyzékszám: 03 09 115604) Kiskőrös város 5. számú felnőtt háziorvosi körzet területi ellátási kötelezettséggel történő működtetésére a határozat 4. melléklete szerint feladat-ellátási szerződést köt.
5. egyetért azzal, hogy Kiskőrös Város Önkormányzata és a MIDODENT Szolgáltató és Kereskedelmi Korlátolt Felelősségű Társaság (székhelye: 6200 Kiskőrös, Bacsó Béla utca 2. cégjegyzékszám: 03 09 123264) Kiskőrös város 2. számú gyermek fogorvosi körzet területi ellátási kötelezettséggel történő működtetésére a határozat 5. melléklete szerint feladat-ellátási szerződést köt.
6. felhatalmazza a polgármestert a határozat 1.-5. mellékletét képező feladat-ellátási szerződés aláírására.
7. egyetért azzal, hogy Kiskőrös város 1. számú házi gyermekorvosi körzet területi ellátási kötelezettséggel történő működtetésére Kiskőrös Város Önkormányzata és a Futó és Társa Egészségszolgáltató és Kereskedelmi Korlátolt Felelősségű Társaság (székhelye: 6400 Kiskunhalas, Gyöngyvirág utca 14. cégjegyzékszám: 03 09 113238) között létrejött 7217-4/2021. számú feladat-ellátási szerződés a határozat 6. melléklete szerint módosításra kerül.
8. egyetért azzal, hogy Kiskőrös város 2. számú házi gyermekorvosi körzet területi ellátási kötelezettséggel történő működtetésére Kiskőrös Város Önkormányzata és a HU-DO Orvosi Szolgáltató Betéti Társaság (székhelye: 6200 Kiskőrös, Katona József utca 16. cégjegyzékszám: 03 06 106674) között létrejött 7373-10/2021. számú feladat-ellátási szerződés a határozat 7. melléklete szerint módosításra kerül.
9. egyetért azzal, hogy Kiskőrös város 3. számú házi gyermekorvosi körzet területi ellátási kötelezettséggel történő működtetésére Kiskőrös Város Önkormányzata és Borbényi Antalné egyéni vállalkozó, házi gyermekorvos (egyéni vállalkozói nyilvántartási száma: 4999972, egészségügyi tevékenység során használt név: dr. Ginál Judit, működési nyilvántartási száma: 24965, székhelye: 6200 Kiskőrös, Március 15. utca 12.) között létrejött 12409-4/2022. számú feladat-ellátási szerződés a határozat 8. melléklete szerint módosításra kerül.
10. egyetért azzal, hogy Kiskőrös város 2. számú felnőtt háziorvosi körzet területi ellátási kötelezettséggel történő működtetésére Kiskőrös Város Önkormányzata és a Juniper-Med Egészségügyi Szolgáltató Korlátolt Felelősségű Társaság (székhelye: 6200 Kiskőrös, Petőfi Sándor út 14. cégjegyzékszám: 03 09 132110) között létrejött 4961-13/2018. számú feladat-ellátási szerződés a határozat 9. melléklete szerint módosításra kerül.
11. egyetért azzal, hogy Kiskőrös város 6. számú felnőtt háziorvosi körzet területi ellátási kötelezettséggel történő működtetésére Kiskőrös Város Önkormányzata és a Brenner Med Korlátolt Felelősségű Társaság (székhelye: 6200 Kiskőrös, Esze Tamás utca 30. cégjegyzékszám: 03 09 132792) között létrejött 10924-10/2019. számú feladat-ellátási szerződés a határozat 10. melléklete szerint módosításra kerül.
12. egyetért azzal, hogy Kiskőrös város 1. számú gyermek fogorvosi körzet területi ellátási kötelezettséggel történő működtetésére Kiskőrös Város Önkormányzata és a Junior Dent Egészségügyi Korlátolt Felelősségű Társaság (székhelye: 6200 Kiskőrös, Kölcsey Ferenc utca 1. cégjegyzékszám: 03 09 134116) között létrejött 15519-5/2020. számú feladat-ellátási szerződés a határozat 11. melléklete szerint módosításra kerül.
13. egyetért azzal, hogy Kiskőrös város 1. számú felnőtt fogorvosi körzet területi ellátási kötelezettséggel történő működtetésére Kiskőrös Város Önkormányzata és dr. Herczeg László egyéni vállalkozó, fogszakorvos (székhelye: 6200 Kiskőrös, Árpád utca 8. egyéni vállalkozói nyilvántartási száma: 5757001, működési nyilvántartási száma: 51532 ) között létrejött 2118-6/2021. számú feladat-ellátási szerződés a határozat 12. melléklete szerint módosításra kerül.
14. felhatalmazza a polgármestert a határozat 6-12. mellékletét képező feladat-ellátási szerződés módosítások és a módosításokkal egységes szerkezetbe foglalt feladat-ellátási szerződések aláírására.

**Felelős:** polgármester

**Határidő:** 2023. július 20.